CELEX: 32015D1423
Language: lv
Date: 2015-08-21 00:00:00
Title: Komisijas Īstenošanas lēmums (ES) 2015/1423 (2015. gada 21. augusts) par dažiem pagaidu aizsardzības pasākumiem pret nodulāro dermatītu Grieķijā (izziņots ar dokumenta numuru C(2015) 6010) (Dokuments attiecas uz EEZ)

25.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 222/7
            
         KOMISIJAS ĪSTENOŠANAS LĒMUMS (ES) 2015/1423
   (2015. gada 21. augusts)
   par dažiem pagaidu aizsardzības pasākumiem pret nodulāro dermatītu Grieķijā
   
      
         (izziņots ar dokumenta numuru C(2015) 6010)
      
   
   (Autentisks ir tikai teksts grieķu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
   tā kā:
   
               (1)
            
            
               Nodulārais dermatīts ir vektoru pārnēsāta vīrusa izraisīta liellopu slimība, kurai raksturīgi smagi zaudējumi un plašas izplatības potenciāls, it īpaši ar dzīvu dzīvnieku un no inficētiem dzīvniekiem iegūtu produktu starpniecību.
            
         
               (2)
            
            
               Padomes Direktīva 92/119/EEK (3) paredz vispārīgus pasākumus noteiktu dzīvnieku slimību, tostarp nodulārā dermatīta, kontrolei. To skaitā ir pasākumi, kas jāveic gadījumā, ja rodas aizdomas par nodulāro dermatītu un ja tas ir apstiprināts.
            
         
               (3)
            
            
               Grieķijas iestādes 2015. gada 20. augustā Komisijai paziņoja par diviem nodulārā dermatīta uzliesmojumiem liellopu saimniecībās, kuri kopumā skāra aptuveni 200 liellopu Grieķijas Feresas apgabala Evras reģionālajā vienībā.
            
         
               (4)
            
            
               Grieķija veica ar Direktīvu 92/119/EEK noteiktos attiecīgos pasākumus un saskaņā ar minētās direktīvas 10. pantu ap slimības uzliesmojuma vietu izveidoja aizsardzības zonas un uzraudzības zonas.
            
         
               (5)
            
            
               Pastāv risks, ka nodulārā dermatīta vīruss varētu izplatīties uz citiem Grieķijas apgabaliem un citām dalībvalstīm, it īpaši ar dzīvu liellopu un to spermas tirdzniecību, atsevišķu savvaļas atgremotāju pārvietošanu, kā arī laižot tirgū atsevišķus liellopu izcelsmes produktus.
            
         
               (6)
            
            
               Lai nepieļautu vīrusa izplatīšanos uz citām Grieķijas daļām, citām dalībvalstīm un trešām valstīm, ir lietderīgi aizliegt no Evras reģionālās vienības pārvietot, nosūtīt un laist tirgū liellopus un to spermu, kā arī atsevišķus liellopu izcelsmes produktus.
            
         
               (7)
            
            
               Tādējādi līdz Augu, dzīvnieku, pārtikas aprites un dzīvnieku barības pastāvīgās komitejas sanāksmei un sadarbībā ar attiecīgo dalībvalsti Komisijai būtu jāpieņem pagaidu aizsardzības pasākumi attiecībā uz nodulāro dermatītu Grieķijā.
            
         
               (8)
            
            
               Situācija tiks pārrunāta nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē, un vajadzības gadījumā pasākumi tiks pielāgoti,
            
         IR PIEŅĒMUSI ŠO LĒMUMU.
   1. pants
   1.   Grieķija no Evras reģionālās vienības uz citām Grieķijas daļām, citām dalībvalstīm un trešām valstīm aizliedz nosūtīt šādas preces:
   
               a)
            
            
               dzīvus liellopus un savvaļas atgremotājus;
            
         
               b)
            
            
               liellopu spermu.
            
         2.   Grieķija aizliedz ārpus Evras reģionālās vienības laist tirgū šādas šīs reģionālās vienības preces:
   
               a)
            
            
               svaigu gaļu, kas iegūta no liellopiem, un gaļas izstrādājumus un gaļas produktus, kas gatavoti no šādas svaigas gaļas;
            
         
               b)
            
            
               liellopu pienu un liellopu piena produktus;
            
         
               c)
            
            
               no liellopiem iegūtus nepārstrādātus dzīvnieku izcelsmes blakusproduktus, ja vien tos nav paredzēts kompetentās iestādes oficiālā pārraudzībā Grieķijas teritorijā nogādāt uz iekārtu, kura ir apstiprināta šādu blakusproduktu likvidēšanai.
            
         2. pants
   Šo lēmumu piemēro līdz 2015. gada 30. septembrim.
   3. pants
   Šis lēmums ir adresēts Grieķijas Republikai.
   
      Briselē, 2015. gada 21. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 1992. gada 17. decembra Direktīva 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (OV L 62, 15.3.1993., 69. lpp.).